|

52010PC0408

Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Ukrainan kumppanuuden perustamisesta tehtyyn kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Ukrainan puitesopimusta Ukrainan osallistumista unionin ohjelmiin säätelevistä yleisistä periaatteista, allekirjoittamisesta ja väliaikaisesta soveltamisesta  /* KOM/2010/0408 lopull. - NLE 2010/0219 */

	[pic] | EUROOPAN KOMISSIO |Bryssel 28.7.2010KOM(2010)408 lopullinen2010/0219 (NLE)Ehdotus:NEUVOSTON PÄÄTÖSEuroopan yhteisöjen ja niiden jäsenvaltioiden sekä Ukrainan kumppanuuden perustamisesta tehtyyn kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Ukrainan puitesopimusta Ukrainan osallistumista unionin ohjelmiin säätelevistä yleisistä periaatteista, allekirjoittamisesta ja väliaikaisesta soveltamisesta(komission esittämä)PERUSTELUTTiettyjen unionin ohjelmien ja virastojen avaaminen asteittain Euroopan naapuruuspolitiikan kumppanimaille on yksi monista toimenpiteistä, joilla Euroopan naapuruuspolitiikan avulla tuetaan uudistuksia, nykyaikaistamista ja siirtymävaihetta Euroopan unionin naapurialueilla. Asiaa käsitellään komission tiedonannossa[1] yleisestä toimintamallista Euroopan naapuruuspolitiikan piiriin kuuluvien maiden osallistumiselle yhteisön virastojen ja ohjelmien toimintaanNeuvosto hyväksyi toimintamallin 5. maaliskuuta 2007[2].Tiedonannon ja neuvoston päätelmien pohjalta neuvosto antoi komissiolle 18. kesäkuuta 2007 ohjeet[3] Algerian, Armenian, Azerbaidžanin, Egyptin, Georgian, Israelin, Jordanian, Libanonin, Marokon, Moldovan, palestiinalaishallinnon, Tunisian ja Ukrainan kanssa tehtävien puitesopimusten neuvottelemista varten. Puitesopimuksissa esitetään yleiset periaatteet näiden maiden osallistumiselle yhteisön ohjelmiinKesäkuussa 2007 kokoontunut Eurooppa-neuvosto[4] vahvisti uudelleen Euroopan naapuruuspolitiikan äärimmäisen suuren merkityksen. Se hyväksyi yleisten asioiden ja ulkosuhteiden neuvoston 18. ja 19. kesäkuuta pidetylle kokoukselle toimitetun puheenjohtajavaltion tilannekatsauksen[5] sekä siihen liittyvät neuvoston päätelmät[6]. Katsauksessa muistutettiin, että neuvosto antaa ohjeet lisäpöytäkirjojen neuvottelemista varten ja että pöytäkirja neuvotellaan kumppanimaista todennäköisesti ensimmäiseksi Israelin, Marokon ja Ukrainan kanssa. Israelin kanssa käydyt neuvottelut saatiin päätökseen syyskuussa 2007 ja pöytäkirja allekirjoitettiin huhtikuussa 2008[7]. Marokon kanssa neuvottelut on saatu päätökseen.Kesäkuussa 2007 päätettiin neuvottelujen aloittamisesta Ukrainan kanssa. Neuvottelut Ukrainan kanssa on sittemmin saatu päätökseen komissiota tyydyttävällä tavalla. Ukrainan kanssa neuvotellun pöytäkirjan teksti on liitteenä.Liitteenä on komission ehdotus neuvoston päätökseksi pöytäkirjan allekirjoittamisesta ja väliaikaisesta soveltamisesta. Pöytäkirja sisältää puitesopimuksen yleisistä periaatteista, joilla säädellään Ukrainan osallistumista unionin ohjelmiin. Se sisältää vakiomääräyksiä, joita on tarkoitus soveltaa kaikkiin niihin Euroopan naapuruuspolitiikan kumppanimaihin, joiden kanssa tehdään vastaava pöytäkirja. Neuvotellun tekstin mukaisesti sopimuspuolten on sovellettava pöytäkirjan määräyksiä väliaikaisesti sen allekirjoituspäivästä.Euroopan unionin toiminnasta tehdyn sopimuksen 218 artiklan 6 kohdan a alakohdan mukaisesti pöytäkirjan tekemiselle on saatava Euroopan parlamentin hyväksyntä.Samanaikaisesti komissio esittää ehdotuksen neuvoston päätökseksi pöytäkirjan tekemisestä.Neuvostoa pyydetään hyväksymään seuraava päätösehdotus.2010/0219 (NLE)Ehdotus:NEUVOSTON PÄÄTÖSEuroopan yhteisöjen ja niiden jäsenvaltioiden sekä Ukrainan kumppanuuden perustamisesta tehtyyn kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Ukrainan puitesopimusta Ukrainan osallistumista unionin ohjelmiin säätelevistä yleisistä periaatteista, allekirjoittamisesta ja väliaikaisesta soveltamisestaEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 19, 114, 168, 169 ja 172 artiklan, 173 artiklan 3 kohdan sekä 188, 192 ja 352 artiklan yhdessä sen 218 artiklan 5 kohdan ja 218 artiklan 8 kohdan toisen alakohdan kanssa,ottaa huomioon Euroopan komission ehdotuksen,sekä katsoo seuraavaa:1.  Neuvosto valtuutti komission 18 päivänä kesäkuuta 2007 neuvottelemaan Ukrainan kanssa Euroopan yhteisöjen ja niiden jäsenvaltioiden sekä Ukrainan, jäljempänä ’sopimuspuolet’, kumppanuuden perustamisesta tehtyyn kumppanuus- ja yhteistyösopimukseen liitettävän pöytäkirjan puitesopimuksesta, jossa esitetään Ukrainan osallistumista unionin ohjelmiin säätelevät yleiset periaatteet.2.  Neuvottelut on saatu päätökseen komissiota tyydyttävällä tavalla.3.  Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön ja on sen seuraaja.4.  Pöytäkirja olisi allekirjoitettava unionin ja sen jäsenvaltioiden puolesta sillä varauksella, että se tehdään lopullisesti myöhemmin.5.  Ukrainan kanssa neuvotellun pöytäkirjan 10 artiklassa määrätään pöytäkirjan väliaikaisesta soveltamisesta ennen sen voimaantuloa,ON HYVÄKSYNYT TÄMÄN PÄÄTÖKSEN:1 artiklaKomissio valtuutetaan allekirjoittamaan unionin puolesta Euroopan yhteisöjen ja niiden jäsenvaltioiden sekä Ukrainan kumppanuuden perustamisesta tehtyyn kumppanuus- ja yhteistyösopimukseen liitettävä pöytäkirja Euroopan unionin ja Ukrainan puitesopimuksesta, jossa esitetään Ukrainan osallistumista unionin ohjelmiin säätelevät yleiset periaatteet, jäljempänä ’pöytäkirja’, sekä nimeämään henkilöt, joilla on valtuudet allekirjoittaa pöytäkirja.Pöytäkirjan teksti on tämän päätöksen liitteenä.2 artiklaPöytäkirjaa sovelletaan väliaikaisesti sen allekirjoittamispäivästä sillä varauksella, että se tehdään lopullisesti myöhemmin.3 artiklaTämä päätös tulee voimaan päivänä, jona se hyväksytään.Tehty Brysselissä … päivänä …kuuta ….Neuvoston puolestaPuheenjohtaja  PÖYTÄKIRJAEuroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen Euroopan unionin ja Ukrainan puitesopimuksesta, jossa esitetään Ukrainan osallistumista unionin ohjelmiin säätelevät yleiset periaatteetEUROOPAN UNIONI,jäljempänä ’unioni’,jaUkraina,jäljempänä ’sopimuspuolet’,jotka katsovat seuraavaa:6.  Ukraina teki Euroopan yhteisöjen ja niiden jäsenvaltioiden kanssa 1 päivänä marraskuuta 1998 kumppanuus- ja yhteistyösopimuksen kumppanuuden perustamisesta, jäljempänä ’sopimus’ (EYVL L 49, 19.2.1998).7.  Brysselissä 17 ja 18 päivänä kesäkuuta 2004 kokoontunut Eurooppa-neuvosto suhtautui myönteisesti komission tekemiin Euroopan naapuruuspolitiikkaa koskeviin ehdotuksiin ja vahvisti neuvoston 14 päivänä kesäkuuta 2004 tekemät päätelmät.8.  Neuvosto on sittemmin antanut useaan otteeseen uusia naapuruuspolitiikkaa tukevia päätelmiä.9.  Neuvosto ilmaisi 5 päivänä maaliskuuta 2007 tukensa 4 päivänä joulukuuta 2006 annetussa komission tiedonannossa (KOM (2006) 724 lopullinen) esitellylle yleiselle ja kokonaisvaltaiselle toimintamallille, joka mahdollistaa Euroopan naapuruuspolitiikan piiriin kuuluvien maiden osallistumisen yhteisön virastojen toimintaan ja yhteisön ohjelmiin maiden omien ansioiden perusteella edellyttäen, että asianomainen oikeusperusta sallii osallistumisen.10.  Ukraina on ilmaissut halunsa osallistua useisiin unionin ohjelmiin.11.  Ukrainan osallistumista kuhunkin ohjelmaan koskevista erityisehdoista, erityisesti rahoitusosuudesta sekä raportointi- ja arviointimenettelyistä, olisi määrättävä unionin puolesta toimivan komission ja Ukrainan toimivaltaisten viranomaisten välisellä sopimuksella,OVAT SOPINEET SEURAAVAA:1 artiklaUkraina saa osallistua kaikkiin nykyisiin ja tuleviin unionin ohjelmiin, jotka ovat kyseisten ohjelmien perustamista koskevien säännösten mukaisesti sille avoimia.2 artiklaUkrainan on maksettava Euroopan unionin yleiseen talousarvioon sille ohjelmiin osallistumisesta määräytyvä rahoitusosuus.3 artiklaUkrainan edustajat saavat osallistua tarkkailijoina Ukrainaa koskevien asioiden käsittelyyn hallintokomiteoissa, jotka vastaavat niiden ohjelmien seurannasta, joiden rahoitukseen Ukraina osallistuu.4 artiklaUkrainan osallistujien esittämiin hankkeisiin ja aloitteisiin sovelletaan mahdollisuuksien mukaan samoja edellytyksiä, sääntöjä ja menettelyjä kuin asianomaisissa ohjelmissa sovelletaan jäsenvaltioihin.5 artiklaUkrainan osallistumista kuhunkin ohjelmaan koskevista erityisehdoista, rahoitusosuudesta sekä raportointi- ja arviointimenettelyistä määrätään unionin puolesta toimivan komission ja Ukrainan toimivaltaisten viranomaisten välisellä sopimuksella (yhteisymmärryspöytäkirja).Jos Ukraina hakee johonkin tiettyyn unionin ohjelmaan osallistumista varten unionin ulkomaanapua eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 3 artiklan nojalla tai muun sellaisen tulevaisuudessa mahdollisesti annettavan asetuksen nojalla, jossa säädetään unionin ulkomaanavun antamisesta Ukrainalle, ehdot unionin tuen käytölle Ukrainassa määritellään rahoitussopimuksessa noudattaen erityisesti asetuksen (EY) N:o 1638/2006 20 artiklaa.6 artiklaKussakin 5 artiklan nojalla tehdyssä yhteisymmärryspöytäkirjassa määrätään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 mukaisesti, että Euroopan komissio, Euroopan petostentorjuntavirasto ja Euroopan tilintarkastustuomioistuin suorittavat varainhoidon valvonnan, tilintarkastukset tai muut tarkastukset, myös hallinnolliset tutkimukset, tai ne suoritetaan kyseisten elinten alaisuudessa.Varainhoidon valvonnasta ja tilintarkastuksesta, hallinnollisista toimenpiteistä, seuraamuksista ja perinnästä laaditaan yksityiskohtaiset määräykset, joiden nojalla komissiolle, Euroopan petostentorjuntavirastolle ja tilintarkastustuomioistuimelle myönnetään valtuudet, jotka vastaavat näillä toimielimillä unioniin sijoittautuneiden edunsaajien tai toimeksisaajien osalta olevia valtuuksia.7 artiklaTätä puitesopimuksesta tehtävää pöytäkirjaa sovelletaan sen ajan, jonka Euroopan yhteisöjen ja niiden jäsenvaltioiden sekä Ukrainan välinen kumppanuus- ja yhteistyösopimus on voimassa.Pöytäkirjan allekirjoittavat ja hyväksyvät sopimuspuolet omien menettelyjensä mukaisesti.Kumpi tahansa sopimuspuoli voi irtisanoa pöytäkirjan kirjallisella ilmoituksella toiselle sopimuspuolelle. Pöytäkirjan voimassaolo päättyy kuuden kuukauden kuluttua tällaisesta ilmoituksesta.Pöytäkirjan voimassaolon päättyminen kumman tahansa sopimuspuolen irtisanomisen johdosta ei vaikuta 5 ja 6 artiklan määräysten mukaisiin tarkastuksiin ja valvontaan.8 artiklaSopimuspuolet voivat tarkastella pöytäkirjan täytäntöönpanoa Ukrainan tosiasiallisen unionin ohjelmiin osallistumisen perusteella viimeistään kolmen vuoden kuluttua pöytäkirjan voimaantulopäivästä ja sen jälkeen joka kolmas vuosi.9 artiklaTätä pöytäkirjaa sovelletaan alueisiin, joilla sovelletaan Euroopan unionin toiminnasta tehtyä sopimusta siinä määrätyin edellytyksin, ja Ukrainan alueeseen.10 artiklaTämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen diplomaattiteitse voimaantulon edellyttämien menettelyjensä päätökseen saattamisesta.Sopimuspuolet sopivat soveltavansa pöytäkirjan määräyksiä väliaikaisesti allekirjoituspäivästä ennen sen voimaantuloa riippumatta siitä, onko niiden sisäiset menettelyt saatu päätökseen, ja sillä varauksella, että pöytäkirja tehdään lopullisesti myöhemmin.11 artiklaTämä pöytäkirja on erottamaton osa sopimusta.12 artiklaTämä pöytäkirja laaditaan kahtena kappaleena kaikilla sopimuspuolten virallisilla kielillä. Tekstin jokainen kielitoisinto on yhtä todistusvoimainen.Tehty Brysselissä … päivänä …kuuta…Ukrainan hallituksen puolestaEuroopan unionin puolesta [1] KOM (2006) 724 lopullinen, 4.12.2006.[2] Yleisten asioiden ja ulkosuhteiden neuvoston päätelmät, 5.3.2007.[3] Neuvoston päätös (rajoitettu jakelu), jolla komissio valtuutetaan neuvottelemaan pöytäkirjat […], asiakirja 10412/07.[4] Puheenjohtajavaltion päätelmät, Bryssel 21. ja 22.6.2007, asiakirja 11177/07.[5] Euroopan naapuruuspolitiikan lujittaminen – puheenjohtajavaltion tilannekatsaus, asiakirja 10874/07.[6] Euroopan naapuruuspolitiikan lujittaminen – yleisten asioiden ja ulkosuhteiden neuvoston päätelmät, 18.6.2007, asiakirja 11016/07.[7] EUVL L 129, 17.5.2008, s. 40.


Avis juridique important

|

51997PC0419

Ehdotus neuvoston päätökseksi riskiaineksen käytön kieltämisestä tarttuvien spongiformisten enkefalopatioiden vuoksi  /* KOM/97/0419 lopull. */

Virallinen lehti nro C 262 , 28/08/1997 s. 0009

Ehdotus neuvoston päätökseksi riskiaineksen käytön kieltämisestä tarttuvien spongiformisten enkefalopatioiden vuoksi (97/C 262/05) (ETA:n kannalta merkityksellinen teksti) KOM(97) 419 lopull.(Komission esittämä 17 päivänä heinäkuuta 1997)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 9 artiklan 4 kohdan,ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (3), sellaisena kuin se on viimeksi muutettuna direktiivillä 92/118/ETY, ja erityisesti sen 10 artiklan 4 kohdan,ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (4), sellaisena kuin se on viimeksi muutettuna direktiivillä 96/43/EY (5), ja erityisesti sen 19 artiklan,ottaa huomioon komission ehdotuksen,sekä katsoo, ettädirektiivin 89/662/ETY 9 artiklan 1 kohdan toisen alakohdan ja direktiivin 90/425/ETY 10 artiklan 1 kohdan toisen alakohdan mukaisesti alkuperä- tai lähettäjämaana olevan jäsenvaltion on pantava alueellaan täytäntöön tarkoituksenmukaiset toimenpiteet kaikkien sellaisten tilanteiden estämiseksi, joista voi olla vakavaa vaaraa eläimille tai ihmisten terveydelle,koska on saatu uusia tietoja Creutzfeldt-Jakobin taudin uuden muunnoksen esiintymisestä Yhdistyneessä kuningaskunnassa, ei voida sulkea pois mahdollisuutta BSE-taudinaiheuttajan tarttumisesta ihmisiin tai eläimiin,BSE-tautiin ja nisäkkäistä saatuja valkuaisaineita sisältävään ruokintaan liittyvistä tietyistä suojatoimenpiteistä 27 päivänä kesäkuuta 1994 tehdyssä komission päätöksessä 94/381/EY (6), sellaisena kuin se on muutettuna päätöksellä 95/60/EY (7), kielletään nisäkäsperäisen valkuaisen käyttö märehtijöiden ruokintaan koko yhteisön alueella,tietyistä BSE:hen liittyvistä kiireellisistä suojatoimenpiteistä 27 päivänä maaliskuuta 1996 tehty komission päätös 96/239/EY (8), sellaisena kuin se on muutettuna päätöksellä 96/362/EY (9), tehtiin odotettaessa lisäarviointeja uusista tiedoista ja lisätoimenpiteitä eläinten terveyden ja kansanterveyden turvaamiseksi,eläinjätteen käsittelyssä BSE-taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymisestä 18 päivänä heinäkuuta 1996 tehdyssä komission päätöksessä 96/449/EY (10) vahvistetaan paras käytettävissä oleva menetelmä eläinjätteen prosessoimiseksi spongiformisen enkefalopatian taudinaiheuttajien varalta,WHO:n koolle kutsuma 3 päivänä huhtikuuta 1996 kokoontunut asiantuntijaryhmä suositteli, että mitkään tarttuvan spongiformisen enkefalopatian oireita osoittaneiden eläinten osat tai tällaisista eläimistä peräisin olevat tuotteet eivät saisi päätyä ravintoketjuihin (ihmisten tai eläinten) ja että valtiot eivät saisi sallia BSE-taudinaiheuttajaa todennäköisesti sisältävien kudosten pääsyä ravintoketjuihin (ihmisten tai eläinten); eläinlääkintäalan tiedekomitea on arvioinut toimenpiteet, joita tarvitaan koko yhteisössä edellä mainitun asiantuntijaryhmän suositusten täytäntöönpanemiseksi,eläinlääkintäalan tiedekomitea on tullut siihen tulokseen, että renderointimenetelmä, jossa käytetään 133 celsiusasteen lämpötilaa kolmen baarin paineessa 20 minuutin ajan, on tärkein tekijä varmistamaan lihaluujauhon turvallisuus, mutta että tällä järjestelmällä ei voida täysin taata TSE:n taudinaiheuttajan täydellistä poistamista renderoitavasta aineksesta, jos aines on hyvin saastunutta,eläinlääkintäalan tiedekomitea on todennut, että useat jäsenvaltiot, Yhdistynyt kuningaskunta mukaan lukien, ovat ilmoittaneet scrapie-taudin esiintymisestä kotimaisissa lampaissa, että scrapie-taudin esiintymistä ei voida sulkea pois missään lampaita kasvattavassa jäsenvaltiossa ja että ainoastaan perusteellisella, yhteisten standardien mukaan suoritetulla epidemiologisella tutkimuksella saadaan tarvittavat tiedot scrapie-taudin tilanteesta kussakin valtiossa,on toteutettava toimenpiteitä, joilla suojataan märehtijöitä scrapie-taudilta, odotettaessa perusteellista epidemiologista arviointia yhteisön tilanteesta,eläinlääkintäalan tiedekomitea on tämän vuoksi suositellut, että erikseen määritelty riskiaines eli yli vuoden ikäisten nautojen, lampaiden ja vuohien aivot, selkäydin ja silmät sekä yli kuuden kuukauden ikäisten lampaiden ja vuohien pernat, olisi poistettava kaikista ihmisten ja eläinten ravintoketjuista valtioissa tai alueilla, jotka tunnistetaan riskialttiiksi, ja että maatilalla kuolleista naudoista, lampaista ja vuohista on joko poistettava erikseen määritelty riskiaines, niin että se ei pääse mihinkään ihmisten tai eläinten ravintoketjuun, tai koko ruho on tuhottava,käytännön syistä on tarpeen sulkea pois kaikenikäisten lampaiden ja vuohien pernojen ja nautaeläinten, lampaan ja vuohensukuisten eläinten selkärangasta mekaanisesti saadun lihan käyttö,eräät jäsenvaltiot ovat jo sulkeneet pois tietyt ainekset eläinten ja ihmisten ravintoketjuista; Yhdistynyt kuningaskunta on kieltänyt muitakin kudoksia kuin eläinlääkintäalan tiedekomitean suosittelemat; kansainvälisen eläintautiviraston (IOE) eläinten terveyttä koskevan säännöstön 3.2.13.12 artiklassa suositellaan, että nautaeläinten aivoja, silmiä, selkäydintä, nielurisoja, kateenkorvaa, pernaa, sykkyräsuolta (kudosten tutkimus kesken) ja yli kuuden kuukauden ikäisestä, sellaisista maista peräisin olevasta karjasta saatuja proteinituotteita, joissa on korkea BSE-esiintyvyys, ei saa kaupata eri maiden välillä,Yhdistynyttä kuningaskuntaa pidetään maana, jossa BSE-esiintyvyys on korkea; Yhdistyneen kuningaskunnan luettelo erikseen määritellyistä nauta-aineksista on yhdenmukainen edellä mainitun eläinten terveyttä koskevan säännöstön artiklan kanssa; tämän vuoksi Yhdistyneen kuningaskunnan olisi saatava pitää erikseen määritellyn nauta-aineksen poistamista koskevat, voimassaolevat kansalliset toimenpiteet voimassa,hyväksyttyihin tieteellisiin menetelmiin perustuvalla riskianalyysillä voidaan osoittaa, että ihmisten tai eläinten riski altistua TSE-taudeille on eräissä jäsenvaltioissa merkittävästi korkeampi; nämä jäsenvaltiot voivat toimia siten, että niiden alueella teurastetuista eläimistä poistetaan muutakin riskiainesta,vaikka TSE-tilanne jäsenvaltioissa saattaa vaihdella, koko yhteisössä olisi otettava käyttöön yhdenmukaiset säännöt terveydensuojelun korkean tason varmistamiseksi ja kaupan häiriöiden välttämiseksi,kolmansista maista tuotavilta tuotteilta vaaditaan vastaavat takeet; TSE-tilanne eri maissa saattaa vaihdella, ja tämän vuoksi tuonnin vaatimuksia voidaan mukauttaa alkuperämaan erityistilanteen mukaan,kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, VI ja VII mukauttamisesta tekniseen kehitykseen 10 päivänä tammikuuta 1997 annetussa komission direktiivissä 97/1/EY (11) kielletään väliaikaisesti sellaisten kosmeettisten valmisteiden pitäminen kaupan, jotka sisältävät naudan, lampaan ja vuohen aivoista, selkäytimestä ja silmistä saatavia kudoksia ja nesteitä ja niistä saatavia ainesosia,tässä päätöksessä säädetyillä toimenpiteillä edistetään edelleen märehtijöistä peräisin olevan aineksen turvallista hankintaa, prosessointia ja käyttöä ravinnossa, rehussa, lääkkeissä, farmaseuttisissa valmisteissa ja kosmetiikkatuotteissa,ei ole olemassa tehokasta tapaa valvoa tai testata, onko tiettyjä kudoksia käytetty kosmeettisten valmisteiden tuotannossa; tämän vuoksi sen varmistamiseksi, että kyseisiä kudoksia tai nesteitä ei ole käytetty yhteisössä kaupan pidettävien tuotteiden valmistuksessa, on ensiarvoisen tärkeää varmistaa, että kyseiset tuotteet poistetaan ja värjätään tuotantopaikalla ja myöhemmin hävitetään polttamalla sen jälkeen, kun ne ovat ensin tarvittaessa renderoitu; tällaisilla toimenpiteillä varmistetaan myös, että kyseisiä kudoksia ei käytetä elintarvikkeissa, rehuissa, lääkkeissä ja farmaseuttisissa tai kosmeettisissa valmisteissa,neuvosto hylkäsi yksinkertaisella enemmistöllä 17 päivänä joulukuuta 1996 pidetyssä kokouksessa komission ehdotuksen erikseen määritellyn riskiaineksen poistamisesta,jäsenvaltioissa tehtiin vuonna 1996 tarkastuksia BSE:tä koskevien yhteisön toimenpiteiden täytäntöönpanon toteamiseksi; näiden tarkastusten tulokset ovat nyt saatavilla; tarkastuksissa on paljastunut tiettyjä vajavaisuuksia, jotka liittyvät erityisesti nisäkäsperäisen valkuaisen käyttökiellon valvontaan ja täytäntöönpanoon märehtijöiden ruokinnassa,kun otetaan huomioon aiemmin tietyillä tuotteilla, erityisesti lihaluujauholla ja elävillä eläimillä, käyty kauppa, TSE-taudinaiheuttajien mahdollista esiintymistä ei voida pitää poissuljettuna missään jäsenvaltiossa; tarkastusten tulosten perusteella minkään jäsenvaltion ei tämän vuoksi voida katsoa olevan vapaa TSE:n aiheuttamasta mahdollisesta vaarasta;komissio tarkastelee tätä päätöstä uudestaan uuden tieteellisen tiedon perusteella sellaisten muiden eläinlajien, ikäluokkien, kudosten tai ainesten TSE-tarttuvuuden osalta, joita tämä päätös ei kata,komissio tekee ehdotuksia tehokkaan TSE-tautien valvonnan järjestämiseksi jäsenvaltioissa, japysyvä eläinlääkintäkomitea ei ole antanut asiasta lausuntoa,ON TEHNYT TÄMÄN PÄÄTÖKSEN:1 artikla Tässä päätöksessä "erikseen määritellyllä riskiaineksella" tarkoitetaan seuraavaa:a) seuraavien eläinten kallo, mukaan lukien aivot ja silmät, nielurisat ja selkäydin:- yli 12 kuukauden ikäiset nautaeläimet;- yli 12 kuukauden ikäiset lampaan- ja vuohensukuiset eläimet sekä ne lampaan- ja vuohensukuiset eläimet, joiden ikenistä on puhjennut pysyvä etuhammas;b) lampaan- tai vuohensukuisten eläinten pernat.2 artikla Erikseen määritellyn riskiaineksen käyttö kaikkiin tarkoituksiin on kielletty.3 artikla Nautaeläinten sekä lampaan- ja vuohensukuisten eläinten selkärangan käyttö mekaanisesti talteenotetun lihan tuottamiseen on kielletty.4 artikla 1. Erikseen määritelty riskiaines on värjättävä väriaineella poistettaessa se jaa) se on hävitettävä polttamalla, taib) jos väriaineen väri on havaittavissa prosessoinnin jälkeen, on riskiaines prosessoitava ja sen jälkeen poltettava, haudattava, poltettava polttoaineena tai muuten hävitettävä vastaavalla menetelmällä, jolla estetään TSE:n tarttumisen vaara.2. Poiketen 1 kohdan säännöksistä erikseen määritelty riskiaines voidaan poikkeuksellisissa olosuhteissa polttaa tai haudata noudattaen tarkoin neuvoston direktiivin 90/667/ETY (12) 3 artiklan 2 kohdassa säädettyjä edellytyksiä.3. Jäsenvaltiot voivat poiketa 2 artiklan ja tämän artiklan 1 ja 2 kohdan säännöksistä salliakseen erikseen määritellyn riskiaineksen käytön opetuksessa tai tieteellisissä tutkimuksissa virallisesti tunnustetuissa laitoksissa.5 artikla Jäsenvaltioiden on suoritettava tämän päätöksen moitteettoman soveltamisen varmistamiseksi säännöllisiä virallisia tarkastuksia erityisesti teurastamoissa, lihanleikkaamoissa, varastoissa ja prosessointilaitoksissa sekä toteutettava toimenpiteitä ristikontaminaation välttämiseksi.6 artikla 1. Erikseen määritellyn riskiaineksen tuonti yhteisöön on kielletty, sanotun kuitenkaan rajoittamatta 4 artiklan 3 kohdan soveltamista,2. Jotta eläinperäisiä ravinnoksi tai rehuksi tarkoitettuja tuotteita voidaan tuoda yhteisöön, niiden mukana on oltava asianmukainen yhteisön lainsäädännössä vaadittu todistus, ja lisäksi seuraavanlainen tuottajamaan toimivaltaisen viranomaisen allekirjoittama ilmoitus:"Tuote ei sisällä neuvoston päätöksessä EY/. . ./97 (*) tarkoitettua erikseen määriteltyä riskiainesta eikä nautaeläinten, lampaan- tai vuohensukuisten eläinten selkärangasta saatua lihaa, eikä sitä ole johdettu tästä erikseen määritellystä riskiaineksesta tai nautaeläinten, lampaan- tai vuohensukuisten eläinten selkärangasta saadusta lihasta.(*) Tämä päätös."3. Jotta lääkkeiden tai farmaseuttisten tuotteiden tai kosmeettisten valmisteiden tai niiden raaka-aineiden tai puolivalmisteiden tuottajat voivat tuoda tuotteitaan yhteisöön, niiden on jäsenvaltion toimivaltaisen viranomaisen pyynnöstä toimitettava tuotantomaan toimivaltaisen viranomaisen allekirjoittama seuraava ilmoitus:"Tuote ei sisällä erikseen määriteltyä riskiainesta eikä sitä ole saatu erikseen määritellystä riskiaineesta, siten kuin se määritellään neuvoston päätöksessä 97/. . ./EY (*).(*) Tämä päätös."4. Poikkeuksia tämän päätöksen säännöksiin voidaan myöntää kolmannen maan pyynnöstä asianmukaisen tieteellisen komitean kuulemisen jälkeen ja direktiivin 89/662/ETY 18 artiklassa säädetyn menettelyn mukaisesti; poikkeukset myönnetään sillä edellytyksellä, että kolmas maa toimittaa asianmukaiset tieteelliset tiedot pyyntönsä perusteluiksi.7 artikla Jäsenvaltiot voivat toteuttaa muita toimia alueellaan teurastettuihin eläimiin.Artikel 8 Tätä päätöstä tarkastellaan uudestaan säännöllisesti uuden tieteellisen tiedon perusteella muiden eläinlajien, ikäluokkien, kudosten tai ainesten TSE-tarttuvuuden osalta. Tarvittaessa päätöstä muutetaan asianmukaisen tieteellisen komitean kuulemisen jälkeen ja direktiivin 89/662/ETY 18 artiklassa säädetyn menettelyn mukaisesti.9 artikla Tämä päätös ei estä soveltamasta päätöksen 96/239/EY säännöksiä.10 artikla Tätä päätöstä sovelletaan 1 päivästä lokakuuta 1997.11 artikla Tämä päätös on osoitettu kaikille jäsenvaltioille.(1) EYVL N:o L 395, 30.12.1989, s. 13.(2) EYVL N:o L 62, 15.3.1993, s. 49.(3) EYVL N:o L 224, 18.8.1990, s. 29.(4) EYVL N:o L 373, 31.12.1990, s. 1.(5) EYVL N:o L 162, 1.7.1996, s. 1.(6) EYVL N:o L 172, 7.7.1994, s. 23.(7) EYVL N:o L 55, 11.3.1995, s. 43.(8) EYVL N:o L 78, 28.3.1996, s. 47.(9) EYVL N:o L 139, 12.6.1996, s. 17.(10) EYVL N:o L 184, 24.7.1996, s. 43.(11) EYVL N:o L 16, 18.1.1997, s. 85.(12) EYVL N:o L 363, 27.12.1990, s. 51.


               EUROOPAN KOMISSIO
            Bryssel 5.8.2015
            COM(2015) 390 final
            2015/0170(NLE)
            Ehdotus
            NEUVOSTON PÄÄTÖS
            Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella perustetussa kauppaan liittyviä kysymyksiä käsittelevässä assosiaatiokomiteassa Euroopan unionin puolesta esitettävästä kannasta

               PERUSTELUT

               1.EHDOTUKSEN TAUSTA

               Ehdotuksen perustelut ja tavoitteet

               Oheinen ehdotus on oikeudellinen väline unionin ja kolmannen maan välisellä assosiaatiospimuksella perustetussa elimessä unionin puolesta esitettävän kannan määrittämiseksi. Se liittyy Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, täytäntöönpanoon.

               Sopimus allekirjoitettiin 27. kesäkuuta 2014, ja sitä on sovellettu väliaikaisesti 1. syyskuuta 2014 alkaen ennen jäsenvaltioiden suorittamaa ratifiointia. Sopimuksen allekirjoittaminen Euroopan unionin, Euroopan atomienergiayhteisön ja niiden jäsenvaltioiden puolesta sekä sen tiettyjen määräysten väliaikainen soveltaminen hyväksyttiin 16. kesäkuuta 2014 annetulla neuvoston päätöksellä 2014/492/EU
                  1
               .

               Sopimuksella perustettiin kauppaan liittyviä kysymyksiä käsittelevä assosiaatiokomitea, joka seuraa sopimuksen V osaston (Kauppa ja kaupan liitännäistoimenpiteet) täytäntöönpanoa ja ratkaisee siihen liittyviä kysymyksiä. Riitojenratkaisumenettelyn asianmukaisen soveltamisen varmistamiseksi kyseisen komitean on laadittava välimiesten luettelo, kuten sopimuksen 404 artiklassa määrätään.

               Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin

               Ehdotettavalla säädöksellä pannaan edellä mainitun sopimuksen määräysten perusteella täytäntöön Euroopan unionin yhteinen kauppapolitiikka itäisen kumppanimaan suhteen. Ehdotuksen tavoitteena on perustaa tarvittavat institutionaaliset välineet, joiden avulla unioni ja Moldovan tasavalta voivat käsitellä tehokkaasti kahdenvälisiä riitoja, jotka koskevat sopimuksen soveltamista ja tulkintaa. Ehdotus on yhdenmukainen unionin muiden kauppakumppaneidensa kanssa neuvottelemien tai täytäntöönpanemien vapaakauppasopimusten riitojenratkaisukäytäntöjen kanssa.

               Johdonmukaisuus suhteessa unionin muuhun politiikkaan

               Tämä ehdotus on johdonmukainen unionin muun ulkosuhteita koskevan politiikan, erityisesti Moldovan tasavaltaan liittyvän Euroopan naapuruuspolitiikan ja kehitysyhteistyöpolitiikan, kanssa ja täydentää sitä.

               2.Oikeusperusta sekä toissijaisuus- ja suhteellisuusperiaate

               Oikeusperusta

               Unionin ja Moldovan tasavallan välisellä sopimuksella perustetuissa komiteoissa esitettävän unionin kannan määrittämisen oikeusperusta on Euroopan unionin toiminnasta tehty sopimus, jäljempänä ’SEUT-sopimus’, ja erityisesti sen 207 artiklan 4 kohta yhdessä sen 218 artiklan 9 kohdan kanssa.

               Toissijaisuusperiaate (muun kuin yksinomaisen toimivallan osalta)

               Yhteinen kauppapolitiikka kuuluu SEUT-sopimuksen 3 artiklan mukaan unionin yksinomaiseen toimivaltaan. Sen vuoksi toissijaisuusperiaatetta ei sovelleta.

               Suhteellisuusperiaate

               Tämä ehdotus on tarpeen, jotta voidaan panna täytäntöön unionin kansainväliset sitoumukset, jotka sisältyvät Moldovan tasavallan kanssa tehtyyn sopimukseen.

               Sääntelytavan valinta

               Tämä ehdotus noudattaa SEUT-sopimuksen 218 artiklan 9 kohtaa, jonka mukaan päätöksiä tekee neuvosto. Ei ole olemassa muuta oikeudellista välinettä, jota voitaisiin käyttää tässä ehdotuksessa esitetyn tavoitteen saavuttamiseksi.

               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET

               Voimassa olevan lainsäädännön jälkiarvioinnit/toimivuustarkastukset

                  Ei sovelleta.

               Sidosryhmien kuuleminen

               Sidosryhmäkuulemisia ei sovelleta tähän ehdotukseen.

               Asiantuntijatiedon käyttö

                  Komissio on ottanut huomioon jäsenvaltioiden viime vuosina toimittamat tiedot unionin kansalaisista, jotka ovat soveltuvia ja päteviä toimimaan välimiehinä riidoissa, joita aiheutuu unionin kauppasopimusten yhteydessä.

               Vaikutusten arviointi

                  Ehdotus liittyy unionin ja Moldovan tasavallan välisen sopimuksen institutionaalisten näkökohtien, erityisesti sen kauppaa ja kaupan liitännäistoimenpiteitä koskevaan V osastoon liittyvien asioiden, täytäntöönpanoon. Ehdotuksella ei ole vaikutuksia unionin talous-, sosiaali- tai ympäristöpolitiikkaan. Sopimusta on sovellettu väliaikaisesti 1. syyskuuta 2014 alkaen, ja sen täytäntöönpano on vasta alkuvaiheessa.

               Sääntelyn tila ja yksinkertaistaminen

                  Unionin ja Moldovan tasavallan väliseen sopimukseen ei sovelleta REFIT-ohjelman menettelyjä, siitä ei aiheudu kustannuksia pk-yrityksille eikä se aiheuta ongelmia digitaalisen ympäristön näkökulmasta.

               Perusoikeudet

               Ehdotuksella ei ole seurauksia perusoikeuksien suojeluun.

               4.TALOUSARVIOVAIKUTUKSET

                  Ei sovelleta.

               5.MUUT ASIAT

               Täytäntöönpanosuunnitelmat sekä seuranta-, arviointi- ja raportointijärjestelyt

                  Sopimuksen täytäntöönpanoa tarkastellaan säännöllisesti EU:n ja Moldovan tasavallan assosiaationeuvostossa. Lisäksi Euroopan komissio sitoutui raportoimaan Euroopan parlamentille vuosittain sopimuksen V osaston (Kauppa ja kaupan liitännäistoimenpiteet) täytäntöönpanosta, tähän ehdotukseen sisältyvät seikat mukaan lukien.

               Perusteluasiakirjat (direktiivien osalta)

                  Ei sovelleta.

               Yksityiskohtainen selvitys ehdotuksen säännöksistä

                  Ehdotuksen tarkoituksena on hyväksyä unionin ja Moldovan tasavallan välisen sopimuksen kauppaa koskevan osan täytäntöönpanoa koskeva unionin kanta. Kyseisen sopimuksen V osastossa (Kauppa ja kaupan liitännäistoimenpiteet) olevassa 14 luvussa (Riitojen ratkaiseminen) määrätään menettelystä, jolla ratkaistaan sopimuksen osapuolten väliset kauppaan liittyvät riidat, jotka koskevat kyseisen sopimuksen kauppaa koskevan osan soveltamista tai tulkintaa. Välimiesmenettelystä määrätään 14 luvussa, että valituksen tehnyt osapuoli voi pyytää välimiespaneelin asettamista kahdenvälisen riidan ratkaisemiseksi. Paneelin kokoonpanoa koskevat säännöt vahvistetaan sopimuksen 404 artiklassa. Sopimuksen mukaan on laadittava luettelo sellaisista pätevistä henkilöistä, jotka voivat toimia välimiehinä. Näin ollen Moldovan tasavallan kanssa on neuvoteltu alustava luettelo välimiehistä, jotka ovat halukkaita ja kykeneviä toimimaan välimiespaneelissa; luettelossa on viisi välimiesehdokasta unionista, viisi välimiesehdokasta Moldovan tasavallasta ja viisi kolmansien maiden kansalaista, jotka voivat toimia välimiespaneelin puheenjohtajana. Luetteloa käytetään tapauksissa, joissa on asetettava välimiespaneeli.

               2015/0170 (NLE)

               Ehdotus

               NEUVOSTON PÄÄTÖS

               Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella perustetussa kauppaan liittyviä kysymyksiä käsittelevässä assosiaatiokomiteassa Euroopan unionin puolesta esitettävästä kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               1)Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, 464 artiklan 3 ja 4 kohdassa määrätään, että sopimusta sovelletaan väliaikaisesti unionin määrittelemältä osalta.

               2)Neuvoston päätöksen 2014/492/EU
                  2
                3 artiklassa täsmennetään väliaikaisesti sovellettavat sopimuksen määräykset, joihin kuuluvat määräykset kauppaan liittyviä kysymyksiä käsittelevän assosiaatiokomitean perustamisesta ja toiminnasta sekä riitojen ratkaisusta. Sopimuksen 464 artiklan 4 kohdan mukaisesti kyseisten määräysten väliaikainen soveltaminen alkaa 1 päivänä syyskuuta 2014.

               3)Sopimuksen 404 artiklan 1 kohdassa määrätään, että sopimuksen 438 artiklan 4 kohdassa tarkoitetun kauppaan liittyviä kysymyksiä käsittelevän assosiaatiokomitean on laadittava, sopimuksen 464 artiklan 5 kohdan mukaisesti, kuuden kuukauden kuluessa sopimuksen väliaikaisen soveltamisen alkamisesta luettelo henkilöistä, jotka voivat toimia välimiehinä riitojenratkaisumenettelyissä.

               4)Sopimuksen 404 artiklan 1 kohdan mukaisesti Moldovan tasavallan hallituksen kanssa on neuvoteltu alustava luettelo välimiehistä, jotka voivat toimia välimiespaneelissa; luettelossa on viisi välimiesehdokasta unionista, viisi välimiesehdokasta Moldovan tasavallasta ja viisi kolmansien maiden kansalaista, jotka voivat toimia välimiespaneelin puheenjohtajana.

               5)Sen vuoksi on aiheellista määrittää kauppaan liittyviä kysymyksiä käsittelevässä assosiaatiokomiteassa unionin puolesta esitettävä kanta sellaisten henkilöiden luettelosta, jotka voivat toimia välimiehinä riitojenratkaisussa,

               ON HYVÄKSYNYT TÄMÄN PÄÄTÖKSEN:

               1 artikla

               Kauppaan liittyviä kysymyksiä käsittelevässä assosiaatiokomiteassa unionin puolesta esitettävä kanta riitojenratkaisussa välimiehinä toimivien henkilöiden luettelon hyväksymisen osalta perustuu tähän päätökseen liitettyyn kyseisen komitean päätösluonnokseen.

               Unionin edustajat kauppaan liittyviä kysymyksiä käsittelevässä assosiaatiokomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 260, 30.8.2014, s. 1.

                     (2)
                  Neuvoston päätös 2014/492/EU, annettu 16 päivänä kesäkuuta 2014, Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta (EUVL L 260, 30.8.2014, s. 1).

    ---documentbreak---

               EUROOPAN KOMISSIO
            Bryssel 5.8.2015
            COM(2015) 390 final
            LIITE
            asiakirjaan
            Ehdotus neuvoston päätökseksi
            Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella perustetussa kauppaan liittyviä kysymyksiä käsittelevässä assosiaatiokomiteassa Euroopan unionin puolesta esitettävästä kannasta

               Luonnos

               EU:N JA MOLDOVAN TASAVALLAN kauppaan liittyviä kysymyksiä käsittelevän assosiaatiokomitean päätös N:o 1/2015,

               annettu ... 2015,

               Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen 404 artiklan 1 kohdassa tarkoitetun välimiesten luettelon laatimisesta

               KAUPPAAN liittyviä KYSYMYKSIÄ KÄSITTELEVÄ ASSOSIAATIOKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, joka allekirjoitettiin Brysselissä 27 päivänä kesäkuuta 2014, ja erityisesti sen 404 artiklan 1 kohdan,

               sekä katsoo seuraavaa:

               1)Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, 464 artiklan mukaan osaa sopimuksesta, mukaan lukien välimiesten luettelon laatimista koskevaa määräystä, sovelletaan väliaikaisesti 1 päivästä syyskuuta 2014.

               2)Sopimuksen 404 artiklan 1 kohdan mukaan sopimuksen 438 artiklan 4 kohdan mukainen kauppaan liittyviä asioita käsittelevä assosiaatiokomitea laatii luettelon 15 henkilöstä, jotka voivat toimia välimiehinä,

               ON HYVÄKSYNYT TÄMÄN PÄÄTÖKSEN:

               1 artikla

               Tämän päätöksen liitteessä esitetään luettelo henkilöistä, jotka voivat toimia välimiehinä Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen 404 artiklan 1 kohdan soveltamiseksi.

               2 artikla

               Tämä päätös tulee voimaan päivänä, jona se hyväksytään.

               Tehty ... päivänä ...kuuta ...

                        Kauppaan liittyviä kysymyksiä käsittelevän

                        assosiaatiokomitean puolesta

                        Puheenjohtaja

               LIITE

               SOPIMUKSEN 404 ARTIKLAN 1 KOHDASSA TARKOITETTU VÄLIMIESTEN LUETTELO

               Moldovan tasavallan ehdottamat välimiehet

               1.Sergiu BĂIEŞU

               2.Eduard SERBENCO

               3.Lilia GRIBINCEA

               4.Octavian CAZAC

               5.Mihail BURUIANĂ

               Euroopan unionin ehdottamat välimiehet

               1.Claus–Dieter EHLERMANN

               2.Giorgio SACERDOTI

               3.Jacques BOURGEOIS

               4.Pieter Jan KUIJPER

               5.Ramon TORRENT

               Puheenjohtajat

               1.David UNTERHALTER (Etelä-Afrikka)

               2.Merit JANOW (Yhdysvallat)

               3.
                     William DAVEY (Yhdysvallat)

               4.
                     Leora BLUMBERG (Etelä-Afrikka)

               5.
                     Helge SELAND (Norja)


Avis juridique important

|

51999PC0615

Ehdotus neuvoston päätökseksi raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitosten nimeämisestä  /* KOM/99/0615 lopull. */

Ehdotus NEUVOSTON PÄÄTÖKSEKSI raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitosten nimeämisestä(komission esittämä)PERUSTELUTKun kotieläiminä pidettäville lihansyöjille annetun raivotaudin vastaisen rokotteen jälkeen rokotteen tehokkuus tarkastetaan vasta-ainetta titraamalla, tämä antaa kuuden kuukauden karanteenia vastaavan suojan, kun eläin tuodaan raivotaudista vapaalle alueelle.Yhteisömaista Ruotsi on soveltanut tätä vaihtoehtoista järjestelmää jo usean vuoden ajan. Ruotsin viranomaiset ovat hyväksyneet laboratorioita, joissa saadaan tehdä vaadittu vasta-aineen titraaminen rokottamisen jälkeen.Yhdistynyt kuningaskunta seuraa Ruotsin esimerkkiä, ja se aikoo kokeellisesti aloittaa järjestelmän soveltamisen ensi huhtikuusta alkaen. Uutta säännöstä oletetaan sovellettavan yleisesti keväällä 2001. Ruotsin viranomaisten tapaan brittiläiset viranomaiset ovat nimenneet hyväksyttyjä laboratorioita, joissa saadaan tehdä tarvittavat analyysit tällaisen maahantuonnin osalta. Kansallinen hyväksyntä-järjestelmä oli perustettava, koska tällaisia analyyseja varten ei ollut kansainvälisiä tai yhteisössä sijaitsevia vertailulaboratorioita.Laboratorioiden hyväksyntämenettelyt olisi koordinoitava yhteisön laajuisesti nimeämällä yhteisön vertailulaboratorio näitä kysymyksiä varten.Direktiivin 92/65/ETY 10 artiklan 6 kohdan mukaan nimeämisen tekee neuvosto.A.F.S.S.A Nancy -laboratorio valittiin, koska sillä on Euroopassa eniten yleistä asiantuntemusta rokotuksen jälkeisestä vasta-aineen titraamisesta ja koska sitä käytännössä pidetään jo nyt vertailulaboratoriona.Kansainvälisesti Nancyn laboratorio toimii kansainvälisen eläintautiviraston (OIE) vertailulaboratoriona raivotaudin osalta.Tämän neuvoston päätösehdotuksen tavoitteena on näin ollen nimetä A.F.S.S.A Nancy -laboratorio yhteisön vertailulaboratorioksi, jossa tehdään raivotaudin vastaisten rokotteiden serologiset valvontatestit.EhdotusNEUVOSTON PÄÄTÖKSEKSIraivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitosten nimeämisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kun niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY [1], sellaisena kuin se on viimeksi muutettuna komission päätöksellä 95/176/EY [2], ja erityisesti sen 10 artiklan 6 kohdan,[1]  EYVL L 268, 14.9.1992, s. 54.[2]   EYVL L 117, 24.5.1995, s. 23.ottaa huomioon komission ehdotuksen [3],[3]   EYVL sekä katsoo seuraavaa:(1) Direktiivissä 92/65/ETY vahvistetaan vaihtoehtona karanteenin käytölle järjestelmä kotieläiminä pidettävien lihansyöjien tuomiseksi tiettyjen raivotaudista vapaiden jäsenvaltioiden alueille. Järjestelmässä edellytetään myös, että tällaisten eläinten rokotteiden tehokkuutta on valvottava vasta-ainetta titraamalla.(2) Tällaisia analyysejä tekevien laboratorioiden tehokkaan valvonnan varmistamiseksi olisi laboratoriot hyväksyttävä yhteisön tasolla.(3) Yhteisön vertailulaboratorion on koordinoitava tällaisia analyysejä tekevien laboratorioiden hyväksyntä.(4) Laboratorio Agence Française de Sécurité Sanitaire des Aliments de Nancy täyttää tarvittavat edellytykset tullakseen nimetyksi tällaisia analyysejä tekeväksi yhteisön vertailulaboratorioksi. (5) Vertailulaboratoriolle voidaan myöntää yhteisön tukea tietyistä eläinlääkintäalan kustannuksista 26 päivänä kesäkuuta 1990 annetun päätöksen 90/424/ETY [4], sellaisena kuin se on viimeksi muutettuna neuvoston asetuksella (EY) N:o 99/1258 [5], 28 artiklassa säädetyin edellytyksin,[4]  EYVL L 224, 18.8.1990, s. 19.[5]   EYVL L 160, 26.6.1999, s. 103.ON TEHNYT TÄMÄN PÄÄTÖKSEN:1 artiklaNimetään laboratorio Agence Française de Sécurité Sanitaire des Aliments de Nancy (A.F.S.S.A Nancy), jonka tiedot esitetään liitteessä I, raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavaksi erityislaitokseksi.2 artiklaEdellä 1 artiklassa tarkoitetun laboratorion tehtävät eritellään liitteessä II.3 artiklaEdellä 1 artiklassa tarkoitetun laboratorion on toimitettava jäsenvaltioille ja komissiolle luettelo yhteisön laboratorioista, jotka on hyväksytty tekemään raivotaudin vastaisten rokotteiden tehokkuutta mittaavia serologisia valvontatestejä.4 artiklaTämän päätöksen liitteitä muutetaan 5 artiklan 2 kohdassa säädettyä menettelyä noudattaen.5 artikla1.  Komissiota avustaa neuvoston päätöksen 68/361/ETY [6] 1 artiklalla perustettu pysyvä eläinlääkintäkomitea.[6]   EYVL L 255, 18.10.1968, s. 23.2. Viitattaessa tähän kohtaan sovelletaan neuvoston päätöksen 1999/486/EY [7] 5 artiklassa säädettyä sääntelymenettelyä ja otetaan huomioon mainitun päätöksen 7 artiklan 3 kohta.[7]   EYVL L 184, 17.7.1999, s. 23.3. Päätöksen 1999/468/EY 5 artiklan 6 kohdassa säädetty määräaika on 15 vuorokautta.6 artiklaTämä päätös on osoitettu kaikille jäsenvaltioille.Tehty Brysselissä Neuvoston puolesta PuheenjohtajaLIITE IA.F.S.S.A NancyLaboratoire d'études sur la rage et la pathologie des animaux sauvagesDomaine de Pixérécourt BP 954220 MalzévilleFrancePuh.  (00 33) 3 83 29 89 50Faksi: (00 33) 3 83 29 89 59S-posti:  maubert@fitech.frLIITE IIRaivotaudin vastaisten rokotteiden tehokkuutta mittaavien serologisten valvonta-testien standardoinnissa tarvittavat arviointiperusteet vahvistava vertailulaboratorio:- koordinoi raivotautitartunnan saaneiden eläinten yhteisön alueelle suuntautuvan tuonnin ehkäisemismenetelmien kehittämiseen ja parantamiseen tähtääviä tutkimuksia, jollainen on esimerkiksi raivotautia vastaan rokotettujen lihan-syöjien serologinen titraus,- panee täytäntöön sellaisten laboratorioiden hyväksyntämenettelyn, joiden hyväksyntää jäsenvaltiot ovat hakeneet ensimmäisessä luetelmakohdassa tarkoitettujen analyysien osalta,- laatii tällaisten analyysien tekemiseen hyväksyttyjä yhteisön laboratorioita koskevan luettelon,- antaa tietoja kaikista analyysimenetelmistä ja vertailevista kokeista tällaisille laboratorioille ja järjestää koulutus- ja täydennyskoulutuskursseja näiden laboratorioiden henkilökunnalle,- järjestää laboratorioiden välisiä soveltuvuustestejä,- tekee yhteistyötä tällaisia analyysejä kolmansissa maissa tekevien laboratorioiden kanssa ja antaa komissiolle ehdotuksia tällaisten laboratorioiden hyväksymisestä,- antaa tämän alan tieteellistä ja teknistä apua komissiolle ja jäsenvaltioille erityisesti, kun on kyse jäsenvaltioiden välisestä erimielisyydestä analyysin tuloksista.


               EUROOPAN KOMISSIO
            Bryssel 8.5.2017
            COM(2017) 214 final
            2017/0091(NLE)
            Ehdotus
            NEUVOSTON PÄÄTÖS
            Eteläisen Intian valtameren kalastussopimuksen (SIOFA) osapuolten kokouksessa Euroopan unionin puolesta esitettävästä kannasta ja päätöksen 14404/12 kumoamisesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Unioni hyväksyi neuvoston päätöksellä 2008/780
                  1
                Eteläisen Intian valtameren kalastussopimuksen, jäljempänä ’sopimus’, jolla perustettiin Eteläisen Intian valtameren kalastussopimuksen (SIOFA) osapuolten kokous. SIOFA:n puitteissa osapuolten kokous vastaa sellaisten toimenpiteiden toteuttamisesta, joiden tarkoituksena on SIOFA-alueen kalavarojen säilyttäminen ja kestävä käyttö pitkällä aikavälillä sekä sellaisten meriekosysteemien suojelu, joissa kyseisiä kalavaroja esiintyy. Tällaisista toimenpiteistä voi tulla unionia sitovia.

               Unionin puolesta alueellisissa kalastuksenhoitojärjestöissä esitettävä kanta määritetään nykyisin kaksiportaisella menettelyllä. Unionin kantaa koskevat monivuotiset pääperiaatteet ja suuntaviivat esitetään neuvoston päätöksessä, minkä jälkeen kantaa tarkistetaan ennen kutakin osapuolten vuosikokousta komission epävirallisilla asiakirjoilla, joista keskustellaan neuvoston työryhmässä.

               SIOFA:n osapuolten kokouksessa esitettävää unionin kantaa on 5. lokakuuta 2012 tehdyn neuvoston päätöksen 14404/12 mukaisesti tarkasteltava uudelleen ennen vuoden 2017 vuosikokousta. Sen vuoksi tämän ehdotuksen tarkoituksena on määrittää SIOFA:n puitteissa esitettävä unionin kanta kaudelle 2017–2021 ja siten korvata 5. lokakuuta 2012 annettu neuvoston päätös 14404/12, joka kattaa kauden 2012–2016.

               •Yhdenmukaisuus muiden alaa koskevien politiikkojen säännösten kanssa

               Tällä tarkistuksella pyritään ottamaan mukaan uuden yhteisen kalastuspolitiikan periaatteet ja suuntaviivat, joista säädetään Euroopan parlamentin ja neuvoston asetuksessa (EU) N:o 1380/2013
                  2
               , sekä myös ottamaan huomioon yhteisen kalastuspolitiikan ulkoista ulottuvuutta käsittelevän komission tiedonannon
                  3
                tavoitteet. Lisäksi unionin kanta on mukautettu vastaamaan Lissabonin sopimusta.

               Seuraavassa esitettyyn kantaan sisältyy nykyisten kantojen tavoin yleisiä periaatteita ja suuntaviivoja, ja siinä on otettu tarvittavassa määrin huomioon myös SIOFA:n erityispiirteet. Lisäksi siihen on jäsenvaltioiden esittämän pyynnön mukaisesti lisätty vakiomenettely unionin kannan vuosittaista tarkennusta varten.

               •Yhdenmukaisuus unionin muiden politiikkojen kanssa

                  Ei sovelleta.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Seuraava päätös perustuu Euroopan unionin toiminnasta tehtyyn sopimukseen ja erityisesti sen 43 artiklan 2 kohtaan yhdessä sen 218 artiklan 9 kohdan kanssa, jossa määrätään, että neuvosto tekee komission ehdotuksesta päätöksen sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeudellisia vaikutuksia. Tätä sovelletaan kantaan, jonka komissio esittää unionin puolesta SIOFA:n osapuolten kokouksessa.

               Euroopan parlamentin ja neuvoston asetus (EU) N:o 1380/2013 on oikeusperusta, jossa vahvistetut periaatteet olisi otettava huomioon tässä kannassa.

               Seuraavalla päätöksellä olisi korvattava kautta 2012–2016 koskeva neuvoston päätös 14404/12, ja sillä olisi katettava kausi 2017–2021.

               •Toissijaisuusperiaate (jaetun toimivallan osalta)

                  Ei sovelleta.

               •Suhteellisuusperiaate

                  Ei sovelleta.

               •Toimintatavan valinta

               Euroopan unionin toiminnasta tehdyn sopimuksen 218 artiklan 9 kohdan mukaisesti kanta, joka esitetään unionin puolesta alueellisissa kalastuksenhoitojärjestöissä silloin kun niiden on annettava säädöksiä, joilla on oikeudellisia vaikutuksia, lukuun ottamatta säädöksiä, joilla täydennetään tai muutetaan niiden institutionaalisia rakenteita, on määritettävä neuvoston päätöksellä komission ehdotuksesta.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               •Sidosryhmien kuuleminen

                  Ei sovelleta.

               •Asiantuntijatiedon keruu ja käyttö

                  Ei sovelleta.

               •Vaikutustenarviointi

                  Ei sovelleta.

               •Sääntelyn toimivuus ja yksinkertaistaminen

                  Ei sovelleta.

               •Perusoikeudet

                  Ei sovelleta.

               4.TALOUSARVIOVAIKUTUKSET

                  Ei sovelleta.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ei sovelleta.

               •Selittävät asiakirjat (direktiivien osalta)

                  Ei sovelleta.

               •Ehdotukseen sisältyvien säännösten yksityiskohtaiset selitykset

                  Ei sovelleta.

               2017/0091 (NLE)

               Ehdotus

               NEUVOSTON PÄÄTÖS

               Eteläisen Intian valtameren kalastussopimuksen (SIOFA) osapuolten kokouksessa Euroopan unionin puolesta esitettävästä kannasta ja päätöksen 14404/12 kumoamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin toiminnasta tehdyn sopimuksen 38 artiklassa yhdessä sen 39 artiklan 1 kohdan d alakohdan kanssa määrätään, että yhtenä yhteisen kalastuspolitiikan tavoitteena on varmistaa tarvikkeiden saatavuus.

               (2)Euroopan parlamentin ja neuvoston asetuksen (EU) N:o 1380/2013
                  4
                2 artiklan mukaan yhteisellä kalastuspolitiikalla on varmistettava, että kalastus- ja vesiviljelytoimet ovat ekologisesti kestäviä pitkällä aikavälillä, niitä hoidetaan johdonmukaisesti taloudellisten, sosiaalisten ja työllisyyteen liittyvien etujen saavuttamista koskevien tavoitteiden kanssa ja että ne parantavat elintarvikkeiden saatavuutta. Siinä säädetään myös, että yhteisessä kalastuspolitiikassa sovelletaan kalastuksenhoitoon ennalta varautuvaa lähestymistapaa ja pyritään varmistamaan, että meren elollisia luonnonvaroja hyödynnetään siten, että pyydettävien lajien kannat palautetaan kestävän enimmäistuoton mahdollistavia tasoja suuremmiksi ja pidetään näillä tasoilla. Lisäksi siinä edellytetään, että unioni pyrkii toteuttamaan parhaisiin käytettävissä oleviin tieteellisiin lausuntoihin perustuvia hoito- ja säilyttämistoimenpiteitä, joilla edistetään valikoivampiin pyyntimenetelmiin liittyviä kalastusmenetelmiä, tahattomien saaliiden välttämistä ja vähentämistä niin pitkälle kuin mahdollista, meriekosysteemiin ja kalavaroihin vain vähän vaikuttavaa kalastusta sekä poisheittämisen asteittaista lopettamista. Asetuksen (EU) N:o 1380/2013 28 artiklassa säädetään erityisesti, että unioni soveltaa mainittuja periaatteita ulkosuhdepolitiikassaan.

               (3)Unioni hyväksyi neuvoston päätöksellä 2008/780/EY
                  5
                Eteläisen Intian valtameren kalastussopimuksen (SIOFA). SIOFA:n osapuolten kokous vastaa sellaisten toimenpiteiden toteuttamisesta, joiden tarkoituksena on kalastuksenhoidossa noudatettavaa ennalta varautuvaa ja ekosysteemin huomioon ottavaa lähestymistapaa soveltamalla varmistaa SIOFA-alueen kalavarojen säilyttäminen ja kestävä käyttö pitkällä aikavälillä sekä sellaisten meriekosysteemien suojelu, joissa kyseisiä kalavaroja esiintyy. Tällaisista toimenpiteistä tulee unionia sitovia.

               (4)Neuvosto hyväksyi 5 päivänä lokakuuta 2012 päätöksen 14404/12 Eteläisen Intian valtameren kalastussopimuksen (SIOFA) puitteissa määriteltävästä unionin kannasta.

               (5)Päätöksessä 14404/12 säädetään, että siinä vahvistettua kantaa tarkistetaan ennen vuonna 2017 pidettävää SIOFA:n osapuolten kokousta. Sen vuoksi on aiheellista kumota päätös 14404/12 ja korvata se uudella päätöksellä.

               (6)Ottaen huomioon, että SIOFA-alueen kalavarat ovat muutostilassa, ja unionin kannassa on siksi otettava huomioon viimeaikainen kehitys sekä ennen osapuolten vuosikokousta tai sen aikana esitetyt uudet tilastolliset, biologiset ja muut tiedot, on SEU-sopimuksen 13 artiklan 2 kohdassa määrättyä unionin toimielinten keskenään tekemän vilpittömän yhteistyön periaatetta noudattaen vahvistettava menettelyt unionin kannan vuosittain tehtävää tarkentamista varten.

               (7)SEUT-sopimuksen 218 artiklan ja 3 artiklan 1 kohdan mukaisesti komissio edustaa EU:ta SIOFA:n osapuolten vuosikokouksessa. Sen vuoksi tämä päätös on osoitettu komissiolle,

               ON HYVÄKSYNYT TÄMÄN PÄÄTÖKSEN:

               1 artikla

               SIOFA:n osapuolten vuosikokouksessa, silloin kun tämän elimen on annettava säädöksiä, joilla on oikeudellisia vaikutuksia, esitettävä Euroopan unionin kanta määritetään liitteessä I.

               2 artikla

               SIOFA:n osapuolten vuosikokouksessa esitettävän Euroopan unionin kannan vuosittainen tarkentaminen suoritetaan liitteen II mukaisesti.

               3 artikla

               Komission ehdotuksesta neuvosto arvioi ja tarvittaessa tarkistaa liitteessä I määritettyä unionin kantaa ennen vuonna 2022 pidettävää SIOFA:n osapuolten vuosikokousta.

               4 artikla

               Kumotaan päätös 14404/12.

               5 artikla

               Tämä päätös on osoitettu Euroopan komissiolle.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 9.10.2008, s. 27.

                     (2)
                  Euroopan parlamentin ja neuvoston asetus (EU) N:o 1380/2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (3)
                  KOM(2011) 424, 13.7.2011.

                     (4)
                  Euroopan parlamentin ja neuvoston asetus (EU) N:o 1380/2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (5)

                        Neuvoston päätös 2008/780/EY, tehty 29 päivänä syyskuuta 2008, Eteläisen Intian valtameren kalastussopimuksen tekemisestä Euroopan yhteisön puolesta (EUVL L 268, 9.10.2008, s. 27).

    ---documentbreak---

               EUROOPAN KOMISSIO
            Bryssel 8.5.2017
            COM(2017) 214 final
            LIITTEET
            asiakirjaanEhdotusNEUVOSTON PÄÄTÖKSEKSI
            Eteläisen Intian valtameren kalastussopimuksen (SIOFA) osapuolten kokouksessa Euroopan unionin puolesta esitettävästä kannasta ja päätöksen 14404/12 kumoamisesta

               LIITE I

               Unionin kanta Eteläisen Intian valtameren kalastussopimuksen osapuolten kokouksessa

               (1)Periaatteet

               SIOFA:n puitteissa unioni

               a)
                     varmistaa, että SIOFA:n osapuolten kokouksessa hyväksytyt toimenpiteet ovat niiden tavoitteiden mukaisia, joihin unioni pyrkii yhteisellä kalastuspolitiikalla erityisesti soveltamalla ennalta varautuvaa lähestymistapaa ja asetuksen (EU) N:o 1380/2013 2 artiklan 2 kohdassa vahvistettuja kestävän enimmäistuoton mahdollistavia tasoja, ekosysteemilähtöisen lähestymistavan käytön edistämiseksi kalastuksenhoidossa ja kalastustoiminnan ympäristövaikutusten rajoittamiseksi, tahattomien saaliiden välttämiseksi ja vähentämiseksi niin pitkälle kuin mahdollista, saaliiden poisheittämisen lopettamiseksi asteittain ja kalastustoiminnasta meriekosysteemeille aiheutuvien kielteisten vaikutusten minimoimiseksi sekä edistämällä taloudellisesti kannattavaa ja kilpailukykyistä unionin kalastusalaa kohtuullisen elintason turvaamiseksi kalastustoiminnasta riippuvaisille tahoille ottaen samalla huomioon kuluttajien edut;

               b)
                     varmistaa, että SIOFA:n osapuolten kokouksessa hyväksytyt toimenpiteet ovat SIOFA:n tavoitteiden mukaisia;

               c)
                     varmistaa, että SIOFA:n osapuolten kokouksessa hyväksytyt toimenpiteet ovat kansainvälisen oikeuden mukaisia, erityisesti YK:n merioikeusyleissopimuksen, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen, aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen sekä satamavaltion toimenpiteistä vuonna 2009 tehdyn elintarvike- ja maatalousjärjestön sopimuksen mukaisia;

               d)
                     tukee kantoja, jotka ovat johdonmukaisia muissa alueellisissa kalastuksenhoitojärjestöissä ja tapauksen mukaan saman alueen meriä koskevien alueellisten yleissopimusten yhteydessä esitettävien kantojen kanssa;

               e)
                     pyrkii saavuttamaan synergiaa unionin kahdenvälisissä kalastussuhteissaan kolmansien maiden kanssa harjoittaman politiikan kanssa ja varmistaa johdonmukaisuuden suhteessa muuhun politiikkaansa, erityisesti ulkosuhteiden, ympäristön, kaupan, kehityksen sekä tutkimuksen ja innovoinnin aloilla;

               f)
                     varmistaa unionin kansainvälisten sitoumusten noudattamisen;

               g)
                     noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettua tiedonantoa koskevia neuvoston päätelmiä
                  1
               ;

               h)
                     pyrkii luomaan tasapuoliset toimintaedellytykset unionin laivastolle SIOFA-alueella samojen periaatteiden ja vaatimusten perusteella kuin sovelletaan unionin lainsäädännön mukaan, sekä edistämään päätöslauselmien ja suositusten yhdenmukaista täytäntöönpanoa.

               (2)Suuntaviivat

               Unioni pyrkii tapauksen mukaan tukemaan sitä, että SIOFA:n osapuolten kokous hyväksyy seuraavat toimenpiteet:

               a)
                     SIOFA-alueella toteutettavat kalavarojen säilyttämis- ja hoitotoimenpiteet, jotka perustuvat parhaisiin käytettävissä oleviin tieteellisiin lausuntoihin ja joihin kuuluu SIOFA:n osapuolten kokouksen säätelemiä lajeja koskevat suurimmat sallitut saaliit (TACit) sekä kyseisten lajien kiintiöiden tai pyyntiponnistuksen säätely, joiden avulla saavutetaan kestävän enimmäistuoton taso viimeistään vuoteen 2020 mennessä tai sitä pidetään yllä siihen asti;

               b)
                     liikakalastuksesta kärsivien kantojen kohdalla voidaan tarvittaessa harkita erityistoimenpiteitä pyyntiponnistuksen pitämiseksi käytettävissä olevia kalastusmahdollisuuksia vastaavana sekä meriekosysteemien suojelemiseksi;

               c)
                     seuranta-, valvonta- ja tarkkailutoimenpiteet SIOFA-alueella, jotta voidaan varmistaa valvonnan tehokkuus sekä SIOFA:n osapuolten kokouksessa hyväksyttyjen toimenpiteiden, SIOFA:n alusten satelliittiseurantajärjestelmä mukaan luettuna, noudattaminen;

               d)
                     toimenpiteet LIS-kalastuksen ehkäisemiseksi, torjumiseksi ja poistamiseksi SIOFA-alueella, mukaan luettuna merkitseminen LIS-luetteloon sekä satamavaltion toimenpiteet;

               e)
                     toimenpiteet kalastustoiminnasta meriluonnon monimuotoisuudelle ja meriekosysteemeille (merilinnut mukaan luettuina) aiheutuvien kielteisten vaikutusten minimoimiseksi, toimenpiteet haavoittuvien meriekosysteemien suojelemiseksi SIOFA-alueella YK:n yleiskokouksen päätöslauselmien mukaisesti, sekä toimenpiteet tahattomien saaliiden (ekologisesti läheisten lajien tahattomat saaliit mukaan luettuina) välttämiseksi ja vähentämiseksi niin pitkälle kuin mahdollista ja saaliiden poisheittämisen lopettamiseksi asteittain;

               f)
                     toimenpiteet pelkästään hain evien keräämiseksi harjoitettavan kalastuksen kieltämiseksi ja jotta kaikki hait puretaan aluksesta siten, että evät ovat niissä luonnollisesti kiinni;

               g)
                     yhteisten toimintamallien kehittäminen muiden kalastuksenhoitoon SIOFA-alueella osallistuvien alueellisten kalastuksenhoitojärjestöjen kanssa;

               h)
                     tarkkailijaohjelman toteuttamisen tukeminen osallistumalla asiaankuuluvan tarkkailuohjelman laatimiseen;

               i)
                     SIOFA-toimien tuloksellisuutta ja SIOFA:n antamien suositusten täytäntöönpanoa koskevien säännöllisten ja oikea-aikaisten arviointien suorittamisen tukeminen;

               j)
                     toimenpiteet, joilla pyritään varmistamaan SIOFA:n talousarvion tasapainoisempi jakautuminen keskipitkällä aikavälillä;

               k)
                     muut tekniset toimenpiteet, jotka pohjautuvat SIOFA:n osapuolten kokouksen perustamien elinten lausuntoihin.

               LIITE II

               Eteläisen Tyynenmeren alueellisen kalastusjärjestön
                  osapuolten vuosikokouksessa esitettävän unionin kannan vuosittain tehtävä tarkennus

               Ennen jokaista SIOFA:n osapuolten vuosikokousta toteutetaan tarvittavat toimet, jotta unionin puolesta esitettävässä kannassa voidaan ottaa huomioon uusimmat Euroopan komissiolle toimitetut tilastolliset, biologiset ja muut merkitykselliset tiedot, liitteessä I esitettyjen periaatteiden ja suuntaviivojen mukaisesti.

               Tätä tarkoitusta varten Euroopan komissio toimittaa neuvostolle tai sen valmisteluelimille riittävän aikaisin ennen SIOFA:n osapuolten kutakin vuosikokousta kyseisiin tietoihin perustuvan asiakirjan, jossa esitetään unionin kannan ehdotetun tarkennuksen erityispiirteet keskustelua ja hyväksymistä varten.

               Jos seuraavissa kokouksissa, mukaan luettuina paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.

                     (1)
                  Ks. asiakirja 7086/12 PECHE 66.


title: Ehdotus: Euroopan parlamentin ja neuvoston päätös Euroopan globalisaatiorahaston varojen käyttöönotosta

text:
Tärkeä oikeudellinen huomautus

|

52010PC0008

	[pic] | EUROOPAN KOMISSIO |Bryssel 22.1.2010KOM(2010)8 lopullinen2010/0003 (NLE)Ehdotus:EUROOPAN PARLAMENTIN JA NEUVOSTON PÄÄTÖSEuroopan globalisaatiorahaston varojen käyttöönotostaPERUSTELUTToukokuun 17 päivänä 2006 tehdyn toimielinten sopimuksen[1] mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista tukikelpoisuussäännöistä säädetään Euroopan globalisaatiorahaston perustamisesta 20 päivänä joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Asetusta muutettiin viimeksi asetuksella (EY) N:o 546/2009[3], jolla laajennettiin väliaikaisesti EGR:n soveltamisalaa ja muutettiin tukikelpoisuusperusteita. Muutettua asetusta sovelletaan 1. toukokuuta 2009 alkaen vastaanotettuihin hakemuksiin.Komission yksiköt ovat tutkineet Liettuan esittämän hakemuksen perusteellisesti varmistaakseen, että se on asetuksen (EY) N:o 1927/2006 ja erityisesti sen 1–6 artiklan mukainen.Asia EGF/2009/010 LT/Snaigė1.  Liettuan viranomaiset esittivät hakemuksen komissiolle 23. heinäkuuta 2009. Hakemus perustuu asetuksen (EY) N:o 1927/2006 2 artiklan c alakohdassa esitettyyn toimintakriteeriin, jonka mukaan hakijat voivat poiketa 2 artiklan a ja b alakohdan vaatimuksista pienillä työmarkkinoilla tai poikkeustapauksissa, jos työttömäksi jäämisillä on vakava vaikutus työllisyyteen ja paikalliseen talouselämään. Liettua on ilmoittanut, että sen hakemuksessa poiketaan 2 artiklan a alakohdasta, jonka mukaan tavanomainen kynnysmäärä on ainakin 500 irtisanottua työntekijää neljän kuukauden aikana. AB Snaigė irtisanoi henkilöstöä kahdessa suuressa aallossa, joiden huippukohdat osuivat marraskuuhun 2008 ja helmi-maaliskuuhun 2009. Tähän ei sisältynyt yhtään neljän kuukauden jaksoa, jolloin olisi irtisanottu vähintään 500 työntekijää, mutta irtisanottujen työntekijöiden kokonaismäärä ylitti tämän, kun tarkastelujaksoon lisätään noin kuusi viikkoa. Hakemus jätettiin asetuksen 5 artiklassa säädetyssä kymmenen viikon määräajassa.2.  Hakemuksen kohteena on 651 irtisanottua työntekijää, joista 480:lle on tarkoitus antaa tukea EGR:stä.3.  Arvioinnin osatekijät on esitetty yksityiskohtaisesti komission tiedonannossa[4].Edellä mainitun tiedonannon päätelmien perusteella ehdotetaan, että Liettuan tekemä hakemus EGF/2009/010 LT/Snaigė, joka koskee AB Snaigėn ja kahden sen toimittajan toteuttamia irtisanomisia, hyväksytään, sillä kyseisten irtisanomisten on voitu osoittaa olevan suora seuraus maailmanlaajuisesta finanssi- ja talouskriisistä. Liettua on ehdottanut yksilöllisistä tukikelpoisista palveluista koottavaa koordinoitua pakettia, josta EGR:n osuus olisi 258 163 euroa (katso seuraava sivu).RahoitusEGR:n vuotuiset kokonaismäärärahat ovat 500 miljoonaa euroa. Komission ehdotus rahastosta maksettavasta osuudesta perustuu Liettuan toimittamiin tietoihin.Liettua on esittänyt tukihakemuksen, joka koskee AB Snaigėa ja sen kahta toimittajaa. Koordinoidulle yksilöllisten palveluiden paketille myönnetään hakemuksen perusteella EGR:stä rahoitusta 258 163 euroa, joka on 65 prosenttia kokonaiskustannuksista.Ottaen huomioon EGR:stä myönnettävän avustuksen enimmäismäärän, joka on laskettu asetuksen (EY) N:o 1927/2006 10 artiklan mukaisesti, samoin kuin määrärahojen uudelleenkohdennusten osalta käytettävissä olevan liikkumavaran, komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a.Pyydetty tuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena asetuksen (EY) N:o 1927/2006 12 artiklan 6 kohdassa edellytetyn mukaisesti.Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17 päivänä toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä tarpeelle käyttää rahastoa että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle.Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous.Komissio esittää erikseen siirtopyynnön asiaa koskevien maksusitoumusmäärärahojen ja maksumäärärahojen kirjaamiseksi vuoden 2010 talousarvioon 17 päivänä toukokuuta 2006 tehdyn toimielinten sopimuksen 28 kohdan mukaisesti.2010/0003 (NLE)Ehdotus:EUROOPAN PARLAMENTIN JA NEUVOSTON PÄÄTÖSEuroopan globalisaatiorahaston varojen käyttöönotostaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen,ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[5] ja erityisesti sen 28 kohdan,ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[6] ja erityisesti sen 12 artiklan 3 kohdan,ottavat huomioon Euroopan komission ehdotuksen[7],sekä katsovat seuraavaa:(1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamisekseen työmarkkinoille uudelleen integroitumisessa.(2) EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen finanssi- ja talouskriisin seurauksena.(3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.(4) Liettua esitti 23 päivänä heinäkuuta 2009 hakemuksen EGR:n varojen käyttöönottamiseksi AB Snaigėn ja sen kahden toimittajan toteuttamien irtisanomisten vuoksi. Koska hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen, komissio ehdottaa, että EGR:stä otetaan käyttöön 258 163 euroa.(5) Tämän vuoksi EGR:stä olisi otettava käyttöön varoja rahoitustuen antamiseksi Liettuan hakemuksen perusteella,OVAT HYVÄKSYNEET TÄMÄN PÄÄTÖKSEN:1 artiklaEuroopan globalisaatiorahastosta (EGR) otetaan käyttöön 258 163 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.2 artiklaTämä päätös tulee voimaan […] päivänä sen jälkeen, kun se on julkaistu Euroopan unionin virallisessa lehdessä .Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja [1] EUVL C 139, 14.6.2006, s. 1.[2] EUVL L 406, 30.12.2006, s. 1.[3] EUVL L 167, 29.6.2009, s. 26.[4] SEC(2009) 1620, 30.11.2009.[5] EUVL C 139, 14.6.2006, s. 1.[6] EUVL L 406, 30.12.2006, s. 1.[7] EUVL C […], […], s. [….].


Tärkeä oikeudellinen huomautus

|

52005PC0241

Ehdotus neuvoston päätös tiettyjen vaarallisten aineiden käytön rajoittamisesta sähkö  ja elektroniikkalaitteissa annetun Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen  /* KOM/2005/0241 lopull. */

	[pic] | EUROOPAN YHTEISÖJEN KOMISSIO |Bryssel 06.06.2005KOM(2005)241 lopullinenEhdotusNEUVOSTON PÄÄTÖStiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen(komission esittämä)PERUSTELUT1. Tiettyjen vaarallisten aineiden käytön rajoittamisesta sähkö- ja elektroniikkalaitteissa annetun direktiivin 2002/95/EY 4 artiklan 1 kohdassa säädetään, että 1 päivästä heinäkuuta 2006 alkaen markkinoille saatettavat uudet sähkö- ja elektroniikkalaitteet eivät saa sisältää lyijyä, elohopeaa, kadmiumia, kuudenarvoista kromia, polybromibifenyyliä (PBB) ja/tai polybromidifenyylieetteriä (PBDE).2. Artikkeli 5(1)(b) säätää tieteellisen ja teknisen kehityksen soveltamisesta. Tässä työssä komissiota avustaa jätteistä annetun direktiivin 75/442/ETY[1] 18 artiklalla perustettu komitea. Menettely vahvistetaan direktiivin 2002/95/EY 7 artiklassa.Tämän menettelyn mukaisesti komissio toimitti jätteistä annetun direktiivin 75/442/ETY 18 artiklalla perustetulle komitealle päätösluonnoksen äänestystä varten 19 päivänä huhtikuuta 2005. Päätösluonnos ei saanut määräenemmistön kannatusta.Näin ollen toimitetaan neuvostolle direktiivin 75/442/ETY 18 artiklan mukaisesti ehdotus neuvoston päätökseksi. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.EhdotusNEUVOSTON PÄÄTÖStiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 27 päivänä tammikuuta 2003 annetun Euroopan parlamentin ja neuvoston direktiivin 2002/95/EY[2] ja erityisesti sen 5 artiklan 1 kohdan b alakohdan,sekä katsoo seuraavaa:(1) Direktiivin 2002/95/EY mukaan komission on laadittava arvio tietyistä vaarallisista aineista, jotka on kielletty kyseisen direktiivin 4 artiklan 1 kohdan mukaisesti.(2) Tietyt lyijyä, elohopeaa, kadmiumia, kuudenarvoista kromia, polybromibifenyyliä (PBB) tai polybromidifenyylieetteriä (PBDE) sisältävät materiaalit ja komponentit olisi jätettävä kiellon ulkopuolelle, koska näiden vaarallisten aineiden käytön lopettamista tai niiden korvaamista kyseisissä erityismateriaaleissa ja -komponenteissa ei edelleenkään voida toteuttaa käytännössä.(3) Koska olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93[3] mukainen 10-BDE-yhdisteiden riskien arviointi on osoittanut, että tällä hetkellä ei tarvita toimenpiteitä niiden toimenpiteiden lisäksi, joita jo toteutetaan kuluttajille aiheutuvien riskien pienentämiseksi, 10-BDE-yhdisteet voidaan jättää direktiivin 2002/95/EY 4 artiklan 1 kohdan vaatimusten ulkopuolelle. Riskien arviointi edellyttää lisätutkimuksia ja alan teollisuus toteuttaa vapaaehtoista ohjelmaa päästöjen vähentämiseksi.(4) Joidenkin tiettyihin erityismateriaaleihin tai –komponentteihin liittyvien kiellon soveltamista koskevien vapautusten olisi oltava tarkoin rajattuja, jotta tietyt vaaralliset aineet voidaan asteittain poistaa käytöstä sähkö- ja elektroniikkalaitteissa edellyttäen, että kyseisten aineiden käyttö mainituissa laitteissa tulee jossain vaiheessa olemaan vältettävissä.(5) Direktiivin 2002/95/EY 5 artiklan 1 kohdan c alakohdan mukaisesti kukin kyseisen direktiivin liitteessä mainittu vapautus on tarkistettava vähintään joka neljäs vuosi tai neljän vuoden kuluttua siitä, kun luetteloon on lisätty kohta, jolloin tarkoituksena on harkita tiettyjen sähkö- ja elektroniikkalaitteiden materiaalien ja komponenttien poistamista liitteestä, jos niiden poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä 4 artiklan 1 kohdassa tarkoitettujen materiaalien tai aineiden käyttöä, on teknisesti tai tieteellisesti mahdollista, edellyttäen, että korvaavien materiaalien tai komponenttien ympäristölle, terveydelle ja/tai kuluttajien turvallisuudelle aiheuttamat haitat eivät ole merkittävämpiä kuin niistä ympäristölle, terveydelle ja/tai kuluttajien turvallisuudelle mahdollisesti koituvat hyödyt. Tämän vuoksi kukin tässä direktiivissä tarkoitettu vapautus on tarkistettava ennen vuotta 2010.(6) Näin ollen direktiiviä 2002/95/EY olisi muutettava tarvittavalla tavalla.(7) Direktiivin 2002/95/EY 5 artiklan 2 kohdan mukaisesti komissio on kuullut sähkö- ja elektroniikkalaitteiden tuottajia, kierrättäjiä, käsittelijöitä sekä ympäristö-, työntekijä- ja kuluttajajärjestöjä ja toimittanut tulokset jätteistä 15 päivänä heinäkuuta 1975 annetun neuvoston direktiivin 75/442/ETY[4] 18 artiklalla perustetulle komitealle (jäljempänä ’komitea’).ON TEHNYT TÄMÄN PÄÄTÖKSEN:1 artiklaMuutetaan direktiivin 2002/95/EY liite tämän direktiivin liitteen mukaisesti.2 artiklaTämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtajaLIITEMuutetaan direktiivin 2002/95/EY liite seuraavasti:1.  Korvataan otsikko seuraavasti:“Lyijyn, elohopean, kadmiumin ja kuudenarvoisen kromin, polybromibifenyylin (PBB) tai polybromidifenyylieetterin (PBDE) käyttötarkoitukset, joiden osalta voidaan poiketa 4 artiklan 1 kohdan vaatimuksista”2.  Korvataan 10 kohta seuraavasti:“10. 10-BDE-yhdisteiden käyttö polymeerinä”3.  Lisätään 11 kohta seuraavasti:“11. Lyijy lyijyä ja pronssia sisältävissä laakerikuorissa ja -holkeissa”.[1] Direktiivi sellaisena kuin se on viimeksi muutettuna neuvoston päätöksellä 1999/468/EY (EYVL L 184, 17.7.1999, s. 23).[2] EUVL L 37, 13.2.2003, s. 19.[3] EYVL L 84, 5.4.1993, s. 1.[4] EYVL L 194, 25.7.1975, s. 39. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).


title: Ehdotus neuvoston päätökseksi Itävallan tasavallalle osoitetusta pyynnöstä luopua geenitekniikalla tuotettujen elintarvikkeiden merkintöjä koskevan säädösluonnoksensa hyväksymisestä

text:
         EUROOPAN YHTEISÖJEN KOMISSIO
                                           Bryssel, 13.12.1996
                                           KOM(96) 683 lopull.
                               Ehdotus
                  NEUVOSTON PÄÄTÖKSEKSI
       Itävallan tasavallalle osoitetusta pyynnöstä luopua
geenitekniikalla tuotettujen elintarvikkeiden merkintöjä koskevan
                säädösluonnoksensa hyväksymisestä
                        (komission esittämä)
 ---pagebreak---  ---pagebreak---                                            Perustelut
Itävallan viranomaiset ovat ilmoittaneet komissiolle kuluttajalle myytäväksi tarkoitettujen
elini!rvikkeiden merkintöjä, esillepanoa ja mainontaa koskevan jäsenvaltioiden
lainsääda L-»cr lähentämisestä annetun neuvoston direktiivin 79/112/ETY 16 artiklassa
säädettyä .Menettelyä noudattaen aikomuksestaan hyväksyä elintarvikkeiden, mukaan
lukien geeniteicniikalla tuotettujen lisäaineiden, merkintöjä koskeva säädösluonnos.
Heinäkuussa 1992 on annettu ehdotus yhteisön asetukseksi uusista elintarvikkeista ja
erityisesti geenitekniikalla tuotetuista elintarvikkeista. Neuvosto on vahvistanut sitä
koskevan yhteisen kannan lokakuussa 1995. Neuvoston ja komission hylättyä suurimman
osan Euroopan parlamentin siihen toisessa käsittelyssä ehdottamista tarkistuksista ehdotus
on parhaillaan sovittelumenettelyssä.
Itävallan säädösluonnos ei ole yhteisessä kannassa esitettyjen merkintöjä koskevien
määräysten mukainen.
Kun ehdotus asetukseksi uusista elintarvikkeista hyväksytään, yhteisö saa mahdollisuuden
ottaa käyttöön uusia elintarvikkeita ja erityisesti geenitekniikalla tuotettuja elintarvikkeita
koskevia merkitsemissääntöjä. Nämä säännöt ovat kaikilta osiltaan sitovia, ja niitä
sovelletaan sellaisenaan kaikissa jäsenvaltioissa, mikä merkitsee kansallisten säännösten
kumoamista.
Näin ollen Itävallan viranomaisten ei pitäisi tässä vaiheessa hyväksyä mainittua
säädösluonnosta.
                                                  X
 ---pagebreak---     Ehdotus Neuvoston päätös Itävallan tasavallalle osoitetusta pyynnöstä luopua
          geenitekniikalla tuotettujen elintarvikkeiden merkintöjä koskevan
                           säädösluonnoksensa hyväksymisestä
EUROOPAN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon kuluttajalle myytäväksi tarkoitettujen elintarvikkeiden merkintöjä,
esillepanoa ja mainontaa koskevan jäsenvaltioiden lainsäädännön lähentämisestä 18
päivänä joulukuuta 1978 annetun neuvoston direktiivin 79/112/ETY1, sellaisena kuin se
on viimeksi muutettuna komission direktiivillä 93/102/EY , ja erityisesti sen 16 ja 17
artiklan,
ottaa huomioon komission ehdotuksen,
sekä katsoo, että
Itävallan viranomaiset ovat ilmoittaneet komissiolle direktiivin 79/112/ETY 16 artiklan 2
kohdassa säädettyä menettelyä noudattaen aikomuksestaan hyväksyä geenitekniikalla
tuotettujen elintarvikkeiden merkintöjä koskeva säädösluonnos,
mainitun luonnoksen tarkoituksena on edellyttää ilmaisua "valmistettu geenitekniikkaa
käyttäen" sellaisten elintarvikkeiden merkinnöissä, jotka ovat geneettisesti muunnettuja
organismeja tai jotka on valmistettu geneettisesti muunnetuista organismeista,
komissio toimitti neuvostolle heinäkuussa 1992 ehdotuksen uusia elintarvikkeita,
erityisesti geenitekniikalla tuotettuja elintarvikkeita, koskevasta asetuksesta ja neuvosto
hyväksyi sitä koskevan yhteisen kannan lokakuussa 1995,
 1
    EYVL N : 0 L 3 3 , 8 . 2 . 1 9 7 9 , S .    1
 2
   EYVL N : o L 2 9 1 , 2 5 . 1 1 . 1 9 9 3 ,   s.   14
                                                   3
 ---pagebreak--- säädösluonnos ei ole yhteisessä kannassa esitettyjen merkintöjä koskevien määräysten
mukainen, koska siinä edellytetään geenitekniikalla tuotettujen elintarvikkeiden
järjestelmällistä merkitsemistä; tämä velvoite ylittää yhteisen kannan sisältämät
määräyk: +>
yhteisön tasolla ei myöskään aiota edellyttää toimijoilta täsmällistä sanamuotoa
merkintöihin, kuten Itävallan luonnoksessa säädetään,
tämän toteaminen sai komission antamaan kielteisen lausunnon direktiivin 79/112/ETY
 16 artiklan 2 kohdan toisen alakohdan mukaisesti,
hyväksymällä ehdotuksen uusia elintarvikkeita koskevaksi asetukseksi yhteisössä otetaan
käyttöön uusia elintarvikkeita ja erityisesti geenitekniikalla tuotettuja elintarvikkeita
koskevat merkitsemissäännöt,
nämä säännöt ovat yleisluonteisia, ne ovat kaikilta osiltaan sitovia ja niitä sovelletaan
sellaisinaan kaikissa jäsenvaltioissa,
näin ollen jäsenvaltiot eivät voi enää pitää voimassa vastaavia kansallisia säädöksiään,
 tämän vuoksi Itävallan viranomaisia olisi pyydettävä luopumaan säädösluonnoksensa
 hyväksymisestä, ja
 tätä päätös koskeva ehdotus on saatettu pysyvän elintarvikekomitean käsiteltäväksi
 direktiivin 79/112/ETY 17 artiklassa säädetyn menettelyn mukaisesti; komitea ei ole
 pystynyt antamaan lausuntoa; saman menettelyn mukaisesti komissio on tehnyt
 neuvostolle ehdotukset tarvittavista toimenpiteistä,
 ON TEHNYT SEURAAVAN PÄÄTÖKSEN:
                                           1 artikla
 Itävallan tasavaltaa pyydetään luopumaan geenitekniikalla tuotettujen elintarvikkeiden
  merkintöjä koskevan säädösluonnoksensa hyväksymisestä.
                                                 k
 ---pagebreak---                                          2 artikla
Tämä päätös on osoitettu Itävallan tasavallalle.
Tehty Brysselissä                                  Neuvoston puolesta
 ---pagebreak---  ---pagebreak---                                                                ISSN 1024-4492
                                                     KOM(96) 683 lopullinen
                                                ASIAKIRJAT
FI                                                               03 15 10
                                        Luettelonumero : CB-C0-96-694-FI-C
                                                          ISBN 92-78-13644-1
Euroopan yhteisöjen virallisten julkaisujen toimisto
L-2985 Luxemburg
                                                 e